જ્યાં સુધી પરાંઓનો સવાલ છે ત્યાં સુધી જાણીતાં કે ડેવલપ્ડ પરાંઓમાં ડિમાન્ડ સતત રહે છે, પરંતુ ભાવ લોકોના ગજાબહાર ગયા હોવાથી ખરીદી ઓછી થાય છે. રીસેલ સોદાઓ પણ ઘટી રહ્યા છે. સંખ્યાબંધ મકાનો જૂનાં થયાં હોવાથી રીડેવલપેન્ટની રાહ જોઈ રહ્યાં છે. અનેક બિલ્ડરો-ડેવલપરો માટે રીડેવલપમેન્ટ એકંદરે સસ્તો માર્ગ છે જ્યાં તેઓ સારો નફો કરી શકે અને સામે પક્ષે એ મકાનના રહેવાસીઓ માટે પણ એ બેટર વિકલ્પ બની શકે છે, કારણ કે જો બન્ને પક્ષના પરસ્પર હિતમાં આ કામ થાય તો એની સફળતાની સંભાવના વધી જાય છે. જોકે આમ થઈ રહ્યું ન હોવાથી ઘરોમાં ડિમાન્ડ સામે સપ્લાય ઓછી જ રહે છે. આ કારણસર પણ ભાવ નીચા આવવાના ચાન્સ રહેતા નથી.